**XIV. VIÐAUKI – REGLUGERÐ FRAMKVÆMDASTJÓRNARINNAR (EB) nr. 809/2004 frá 29. apríl 2004**

**Sbr. tilgreint í 2. mgr. regl. nr. 243/2006:**

***Ef ósamræmi er á milli íslensks og ensks texta reglugerðar framkvæmdastjórnarinnar nr. 809/2004 skal skýra íslenska textann með hliðsjón af enska textanum.***

**Ef ósamræmi er á milli textans í þessu skjali og texta reglugerðar framkvæmdastjórnarinnar nr. 809/2004 er það texti reglugerðarinnar sem gildir.**

**XIV. VIÐAUKI**

**Viðbótarskjal til frekari upplýsinga um undirliggjandi hluti sumra hlutabréfa**

|  |  |  |
| --- | --- | --- |
| **Bls.** | **Liður** | **Efni** |
|  | **1.** | Lýsing á undirliggjandi hlut. |
|  | **1.1.** | Lýsing á tegund og flokk hlutanna. |
|  | **1.2.** | Upplýsingar um löggjöfina, sem hlutirnir hafa verið eða verða gefnir út í samræmi við. |
|  | **1.3.** | Upplýsingar um hvort verðbréfin eru nafnbréf eða handhafabréf og hvort þau eru í skírteinisformi eða rafrænt skráð. Í síðara tilvikinu skal tilgreina nafn og heimilisfang aðilans sem sér um skráninguna. |
|  | **1.4.** | Upplýsingar um í hvaða gjaldmiðli hlutirnir eru gefin út. |
|  | **1.5.** | Lýsing á réttindum tengdum verðbréfum, þ.m.t. hvers kyns takmarkanir á þessum réttindum, og málsmeðferð við  nýtingu þeirra.   * Réttur til arðs:    + Sá dagur eða dagar sem réttur til arðs stofnast.   + Þau tímamörk þar sem réttur til arðgreiðslu fellur niður og upplýsingar um hver sá aðili er sem slíkur réttur flyst til eftir þau tímamörk.   + Takmarkanir á arði og málsmeðferð fyrir handhafa sem eru ekki búsettir í landinu,   + Fjárhæð arðs eða aðferð við að reikna hann út, tíðni arðgreiðslna og hvort þær séu uppsafnaðar eða ekki. * Atkvæðisréttur. * Forgangsréttur til áskriftar við útboð verðbréfa í sama flokki. * Réttur til hlutdeildar í hagnaði útgefanda. * Réttur til hlutdeildar í tekjum umfram gjöld ef til félagsslita kemur. * Innlausnarákvæði. * Breytingarákvæði. |
|  | **1.6.** | Ef um er að ræða nýjar útgáfur skal skýra frá ályktunum, heimildum og samþykktum sem hafa eða munu liggja til grundvallar stofnun og/eða útgáfu hluta og tilgreina útgáfudag. |
|  | **1.7.** | Upplýsingar um hvar og hvenær hlutirnir verða eða hafa verið skráðir á markað. |
|  | **1.8.** | Lýsing á hvers kyns takmörkunum á frjálsu framsali á hlutunum. |
|  | **1.9.** | Upplýsingar um hvort til staðar séu skyldubundin yfirtökutilboð eða reglur um innlausnarrétt og innlausnarskyldu í tengslum við hlutina. |
|  | **1.10.** | Upplýsingar um opinber yfirtökutilboð af hálfu þriðju aðila í tengslum við hlutabréf útgefanda sem hafa átt sér stað á síðasta og yfirstandandi fjárhagsári. Tilgreina skal verð eða skiptakjör sem fylgja slíkum tilboðum og hver niður­staðan hefur orðið. |
|  | **1.11.** | Áhrif sem útgefandi verður fyrir af völdum undirliggjandi hlutar við nýtingu réttar og möguleg þynningaráhrif fyrir hluthafa. |
|  | **2.** | Ef útgefandi undirliggjandi þáttar er aðili innan sömu samstæðunnar skulu upplýsingar um útgefanda vera þær sömu og krafist er í grunnskjali verðbréfa­lýsingar fyrir hluti. |